Денкерк (филм)
Денкерк () је америчко-британско-француско-холандски ратни филм из 2017. године редитеља и сценаристе Кристофера Нолана. Продуценти филма су Кристофер Нолан и Ема Томас. Музику је компоновао Ханс Цимер. Филм приказује неколико појединаца у Бици за Денкерк и Операцији Динамо. „Денкерк” је познат као изузетно скуп и амбициозан пројекат, који се истицао за савремени Холивуд некарактеристичним стилом нелинеарне нарације, као и некориштењем компјутерских специјалних ефеката (-{CGI}-)

Глумачку екипу чине Фион Вајтхед, Том Глин−Карни, Џек Лауден, Хари Стајлс, Анајрин Барнард, Џејмс Дарси, Бари Коган, Кенет Брана, Килијан Мерфи, Марк Рајланс и Том Харди. Светска премијера филма је била одржана 19. јула у Француској, 20. јула у Холандији док је се у САД и Великој Британији почео приказивати 21. јула 2017. године.

Буџет филма је износио 100 000 000 долара, а зарада од филма је 527 300 000 долара.

Филм је добио три номинације за Златни глобус — за најбољи играни филм (драма), најбољег редитеља (Кристофер Нолан) и најбољу оригиналну музику (Ханс Цимер).

Такође је добио осам номинација за БАФТА награду укључујући награде за најбољи филм, најбољу режију (Кристофер Нолан) и најбољу фотографију (Хојте ван Хојтема).

23. јануара 2018. године филм је добио номинације за осам награда Оскар укључујући награде за најбољи филм, најбољег режисера (Кристофер Нолан), најбољу фотографију (Хојте ван Хојтема) и оригиналну музику (Ханс Цимер).

На 90. додели Оскара 2018. године филм Денкерк  је добио три Оскара, за најбољу монтажу звука, најбоље миксање звука и најбољу монтажу (Ли Смит).

Радња 

Радња се догађа у пролеће 1940. када се, за време велике немачке офанзиве на почетку Другог светског рата, Британске експедиционе снаге на северу Француске нашле одсечене од остатка савезничких снага, те су биле присиљене на евакуацију из луке Денкерк. Филм се састоји од три, паралелне, испочетка неповезане приче, која приказује збивања на копну, мору и ваздуху; у првој је протагонист британски војник који на плажама покушава да пронађе превоз за Британију, у другој група цивилних помораца која својим бродићем плови преко Ламанша како би помогла при спашавању војника, а у трећој група РАФ-ових пилота која покушава да одбије нападе Луфтвафе на британске бродове.

Улоге 

|-
| Фион Вајтхед || Томи
|-
| Том Глин−Карни || Питер
|-
| Џек Лауден || Колинс
|-
| Хари Стајлс || Алекс
|-
| Анајрин Барнард || Гибсон
|-
| Џејмс Дарси || капетан Винат
|-
| Бари Коган || Џорџ
|-
| Кенет Брана || командир Болтон
|-
| Килијан Мерфи || Шиверинг војник
|-
| Марк Рајланс || Даусон
|-
| Том Харди || Фариер
|}

Спољашње везе 
 

Филмови 2017.
Амерички филмови
Британски филмови
Француски филмови
Холандски филмови
Ратни филмови
Филмови на енглеском језику
ИМАКС филмови
БАФТА победници (филмови)
Филмови студија Warner Bros.
Филмови студија Dune Entertainment
Филмови Кристофера Нолана
Филмови чији је монтажер освојио Оскара за најбољу монтажу
Филмови чији је миксер звука освојио награду Оскар за најбоље миксовање звука